Tyler (Texas)

Tyler je americké mesto v Smith County v severovýchodnom Texase. Je najdôležitejším mestom Tyler Metropolitan Statistical Area, s počtom obyvateľov 209 714 v roku 2010, a regionálnym centrom Tyler-Jacksonville combined statistical area s počtom obyvateľov 260 559 v roku 2010.

Tyler má prezývku „Rose Capital of the Nation“ (hlavné mesto ruží). Svoje meno má z dôvodu veľkého množstva záhonov ruží, pestovaných v regióne, navyše sa tu nachádza najväčšia záhrada ruží v celých Spojených štátoch.

Inštitúciami vyššieho vzdelávania v meste sú University of Texas at Tyler a University of Texas Health Center.

Zaujímavosti 
Každý rok sa koná v meste Texas Rose Festival (Texaský festival ruží), ktorý každoročne priláka tisícky turistov. Oslavuje odvetvie pestovania ruží v meste a zahŕňa slávnostný pochod, korunováciu Rose Queen, a ďalšie udalosti. V meste sa nachádza múzeum ruží, ktoré mapuje históriu festivalu. Tyler je tiež domovom Caldwell Zoo, niekoľkých múzeí a viacerých golfových klubov.

Referencie

Zdroj

Iné projekty

Externé odkazy 
 Oficiálna stránka 

Mestá v Texase